Joibe 28 | Otubar 2021 | 944 AGNS de Patrie
Benvignûts “Glesie Furlane” e je un grop di cristians e furlans Cjale...
Ultimis notiziis e avîs
| 2005 | 2002 | 1973 | 1972 | antecedentis |
PUBLICAZIONS e DOCUMENTS
Multimedia
Atris Pajginis
Bibie in linie
Jop
Cjapitul 11
DISCUSSION fra jop e i trê amÎs
PRIN GÎR DI DISCORS
Prin discors di Zofar
Matetât di Jop
11 1 Alore Zofar il naamatit al cjapà la peraule e al disè:
2 Une sdrume tâl di peraulis restaràe cence rispueste?
Varàjal forsit reson un tabajot?
3 Lis tôs cjàcaris varano di fâ tasê la int,
e tu nus cjolarastu vie cence che nissun ti fermi?
4 Tu às dit: “La mê condote e je monde
e o soi a puest denant di te”.
5 Joi, se Diu al ves voe di fevelâ
e di viergi i siei lavris cuintri di te!
6 Se ti palesas i segrets de sapience,
ch’a son cussì grivis di capî,
alore tu savaressis che Diu al perdone part de tô colpe.
7 Pratindistu forsit di misurâ la profonditât di Diu,
di lâ a font de perfezion dal Onipotent?
8 Jê e je plui alte dai cîi: ce fasarastu?
e je plui profonde di chel altri mont: ce sastu in merit?
9 E je plui largje de tiere te sô vastitât
e plui grande dal mâr.
10 Se si presente, al met un in preson
e lu clame in judissi, cui puedial impedîjal?
11 Sì, lui al cognos i oms bausârs,
al viôt la inicuitât e le ten di voli:
12 l’om cence sintiment al met judissi
cuant che il pujeri di un mus al nassarà om!
Vite gnove
13 Tu invessit, se tu vâs di Diu cun dut il cûr
e tu slungjs viers di lui lis tôs mans,
14 se tu slontanarâs de tô man la tristerie,
se no tu lassarâs vignî a stâ l’injustissie te tô tende,
15 alore tu podarâs alçâ il to cerneli cence magle,
tu sarâs salt e no tu varâs pore.
16 Alore tu dismentearâs lis disgraciis,
tu ti visarâs di lôr come aghe passade.
17 La tô vite e tornarà fûr plui biele di un misdì,
e il scûr al deventarà compagn di une buinore.
18 Tu sarâs sigûr, parcè che tu às sperance,
e cjalanti atôr, tu polsarâs in pâs.
19 Tu durmarâs cence che nissun no ti disturbi;
ansit a ciraran in tancj la tô benevolence.
20 Invessit i vôi dai triscj si consùmin,
ur vignarà a mancjâ ogni salvece;
la lôr sperance e je l’ultim respîr!
Notis:
- 11,1 - Zofar al torne a insisti: tu varâs fat alc magari di scuindon.
- 11,3 - No acetant la dutrine tradizionâl che pecjât e disgracie a jerin colegâts come cause e efiet, Jop al savoltave la fonde religjose e morâl.
- 11,17 - La Bibie e dopre dispes lis oris dal dì come simbul e figure de vite dal om.
fur_Latn fur_Latn fur_Latn cat_Latn fur_Latn ast_Latn lit_Latn fur_Latn tpi_Latn fur_Latn fur_Latn fur_Latn fur_Latn bug_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn